

**O projektu**

Projekt „**Život nas uvijek voli, Petrinja“** financiran je iz Europskog socijalnog fonda, Operativnog programa Učinkoviti ljudski potencijali, kroz Poziv na dostavu ponuda „Razvoj i provedba programa za socijalnu koheziju i povećanje zaposlenosti u gradovima: Kninu, Belom Manastiru i općini Darda, Benkovcu, Petrinji i Vukovaru“ s ciljem doprinosa razvoju i unapređenju socijalnih usluga i sadržaja na području grada Petrinje.

**Nositelj projekta**: Hrvatsko društvo za autogeni trening, hipnozu i terapiju

**Projektni partneri**: Hrvatski zavod za zapošljavanje, Područni ured Sisak, Udruga za promicanje informatike, kulture i suživota IKS, Hrvatski forum protiv raka dojke Europa Donna

**Početak i kraj projekta**: 19.06.2020.-19.02.2020.

**Ukupna vrijednost projekta**: 1.467.338,00 HRK.

**Izvori financiranja**: Projekt je financiran bespovratnim sredstvima Europske unije iz Europskog socijalnog fonda, Operativni program Učinkoviti ljudski potencijali 2014-2020. godine, u 100% iznosu ukupne vrijednosti projekta od 1.467.338,00 HRK.

**Ciljane skupine:** nezaposleni, mladi do 25 godina, osobe s invaliditetom, osobe starije životne dobi, opća populacija punoljetnih stanovnika grada Petrinje, stručnjaci zaposleni u institucijama za razvoj i provedbu socijalnih usluga i programa.

**Opći cilj projekta**: poboljšanje socio-ekonomskih i životnih uvjeta te povećanje kvalitete socijalnih usluga u gradu Petrinji.

**Specifični ciljevi projekta:**

* pružanje socijalne usluge psihosocijalne podrške te provedba ciljanih programa za razvoj i unapređenje mekih i transverzalnih vještina kroz obuku o znanjima autogenog treninga ciljanim skupinama nezaposlenih osoba
* pružanje usluga i programa socijalnog uključivanja kroz obuku o znanjima autogenog treninga koji doprinose razvijanju i usmjeravanju interesa djece i mladih na nova područja, jačanju osobnih kompetencija i socijalnih vještina, a u cilju prevencije socijalnog isključivanja
* pružanje socijalne usluge psihosocijalne podrške te provedba ciljanih programa za razvoj i unapređenje mekih vještina kroz obuku o znanjima autogenog treninga ciljanim skupinama (starije osobe, odrasle osobe s invaliditetom, stanovnici grada Petrinje)
* jačanje kapaciteta stručnjaka za provedbu aktivnosti unaprjeđenja i pružanja socijalnih usluga i programa ciljanim skupinama.

**Radionice za djecu**

Radionice za djecu su prilagođene njihovom uzrastu - kroz puno priče, smijeha, vježbi, senzorno motoričkih igara i kreativnog rada gdje se djeca vrlo brzo osjećaju "veliki i važni”, uče nešto što im je zanimljivo, zabavno i drugačije. Temelj rada i samog programa dječjih radionica je rad na samopouzdanju, samopoštovanju, prihvaćanju sebe, izražavanju emocija, odgovornosti, a sve integrirano u aktivnosti na njima primjeren i prilagođen način.

**Rezultati projekta**

Rezultati projekta vidljivi su u pozitivnim promjenama na individualnom, obiteljskom, institucionalnom nivou te na području šire društvene zajednice, grada Petrinje.

Polaznici programa osnažit će svoje intelektualne i bihevioralne kapacitete i poboljšati psihofizičko zdravlje. Važna komponenta ovog programa je i emocionalno osnaživanje koje je često zanemareno u institucionalnim uslugama, a u provedbi projekta bit će postignuto individualnim pristupom tijekom obuke, posvećivanjem pažnje pojedincu i prilagođavanjem rada njegovim individualnim potrebama. Time će postati zdraviji, motiviraniji i ravnopravniji članovi društva s jasno izraženim stavovima i mogućnošću zauzimanja za sebe.

Povećat će se kompetencije i vještine članova obitelji i smanjiti rizik od pojave zanemarivanja starijih, mladih, osoba s invaliditetom te njihovog izdvajanja iz obitelji.

Stručno osoblje će sudjelovanjem u programu nadograditi svoja stručna znanja i vještine, a posebno dobiti prostor i vrijeme za rad na osobnom samorazvoju. Ovim će se ojačati kapaciteti stručnjaka u vidu jačanja empatije, razvoja komunikacijskih vještina te širenja psihosocijalnih znanja koja će im trajno pomagati u svakodnevnom radu, čime će se omogućiti kvalitetniji pristup korisnicima i njihovim životnim potrebama. Svojim primjerom širenjem stečenih iskustava u svojim stručnim krugovima pozitivno će djelovati na ostale institucije unutar grada, lokalne zajednice ili županije.

Partneri će nastaviti koristiti znanja stečena kroz programe edukacije s nadolazećim korisnicima te će se stručni kapaciteti udruga koristiti za pripremu projekata sličnih aktivnosti u budućnosti. Znanja i iskustva stečena ovim projektom koristit će se za širenje primjera dobre prakse kod drugih organizacija iz sektora. Pružanje izvaninstitucionalnih usluga poslužit će kao primjer dobe prakse za donositelje politika i osvještavanje potrebe za provođenje i financiranje sličnih aktivnosti u budućnosti.

Svi polaznici koji prođu program steći će cjeloživotna znanja i vještine s kojima će moći prevenirati i riješiti mnoštvo životnih izazova bez potrebe za intervencijama raznih stručnjaka (liječnika, psihijatara, psihologa,...) što je nedvojbeno najznačajniji rezultat i najveći doprinos održivosti projekta.

**NACRT PLANA PROVEDBE KREATIVNIH RADIONICA**

**ZA POTREBE EU PROJEKTA**

**''ŽIVOT NAS UVIJEK VOLI, PETRINJA''**

Nacrt plana provedbe kreativnih radionica u radu s djecom priređen je za potrebe EU projekta u svrhu opisa aktivnosti usmjerenih na djecu i mlade te stručnjake koji rade s pripadnicima ciljnih skupina. U nastavku su opisani okviri rada na dječjim radionicama.

**Program aktivnosti**

1. Svrha edukacija djece i mladih kroz kreativne radionice jest naučiti korisnike praktičnoj primjeni stečenih znanja u svakodnevnom životu:

* interaktivnim pristupom i igrom, prilagođenim uzrastu i djetetovim mogućnostima, potiče se djetetov emocionalni i intelektualni razvoj
* korisnici stječu znanja o tome kako se lakše nositi s vršnjacima i razvijati zdrav odnos sa svojim roditeljima
* kako kvalitetnije komunicirati i lakše funkcionirati u zajednici u kojoj odrastaju
* kako lakše otkriti i izraziti svoje unutarnje potencijale, čime se izgrađuje djetetovo samopoštovanje i pozitivna slika o sebi.

1. Edukacija stručnog osoblja znanjima kojima se olakšava svladavanje svakodnevnih profesionalnih izazova u radu s korisnicima i njihovim obiteljima, te vještinama kojima mogu znatno pospješiti svoj poslovni i osobni razvoj.
2. Individualni razgovori i savjetovanja s korisnicima, roditeljima i stručnim osobljem.

Održavanje sastanaka s korisnicima po završetku radionica i edukacija, u trajanju od godine dana, koji bi se održavali jednom mjesečno.

**Programske cjeline**

1. Prihvaćanje, spoznaja vlastite vrijednosti, ne osuđivati sebe i druge

2. Odgovornost i suosjećanje

* osvještavanje odgovornosti prema sebi i razvijanje suosjećanja prema drugima

3. Priroda nagonskih emocija

* prihvaćanje nagonskih emocija te na koji način se nositi s ovim emocijama

4. Misao-emocija-događaj

* osvještavanje utjecaja misli i uvjerenja na naš život

5. Život ovdje i sada

* fokusiranje na sadašnji trenutak i djelovanje iz sadašnjosti, zatvaranje vrata prošlosti i usmjerenost na ciljeve u budućnosti

6. Izbori i odlučivanje

* podizanje svijesti o slobodi izbora i pomoć u procesu donošenja odluka

7. Djelovanje i ciljevi

* postavljanje ciljevima i rad na njihovom ostvarivanju

8. Bazne emocije i odnos s okolinom

* učenje o prirodi baznih emocija i pravilnom odnosu prema njima
* skidanje maski i izražavanje svojih emocija, kako prema sebi tako i prema drugima
* primjena dosadašnjih znanja u odnosima s okolinom: roditeljima-skrbnicima, odgajateljima, nastavnicima i prijateljima

9. Riječi i komunikacija

* riječi koje trebamo izbaciti iz komunikacije prema sebi i prema drugima
* kako izreći ''NE'' i postaviti svoje granica prema drugima
* rad na samopoštovanju i samopouzdanju

10. Opraštanje

* važnost opraštanja u psihofizičkom zdravlju pojedinca
* odnos prema osobama prema kojima imamo neopraštajuće emocije
* kako oprostiti drugima i sebi

**Programom rada pružat će se:**

* psihosocijalna podrška djeci i mladima pružanjem usluga programa osnaživanja, edukacija i tematskih radionica
* jačanje osobnih i stručnih kapaciteta stručnog osoblja kroz radionice, edukacije, grupne i individualne razgovore, nadogradnju znanja i vještina, jačanje empatije i podizanje kvalitete intrapersonalne i interpersonalne komunikacije
* Edukacija će se provoditi interaktivnim pristupom kroz grupne radionice, individualne razgovore te kreativnim aktivnostima kojima će se raditi na emocionalnim, intelektualnim i socijalnim vještinama polaznika s ciljem podizanja samopoštovanja i samopouzdanja.

Aktivnosti koje će se primjenjivati u radu s djecom i mladima obuhvaćat će sljedeće:

* interaktivne igre
* senzomotoričke vježbe
* crtanje i kreativno izražavanje
* priče koje potiču empatiju, odgovornost, samospoznavanje
* komunikacijske situacije
* individualne razgovore
* rad u grupi i razvijanje suosjećanja, zajedništva, odgovornosti, granica
* kreativne igre za upoznavanje selfa, podizanje samopouzdanja i samopoštovanja te

razvoja integriteta

* ankete

|  |  |
| --- | --- |
|  |  |
|  |  |

|  |  |
| --- | --- |
|  |  |
|  |  |
|  | |

**Predviđeni termini održavanja:**

Grupa A – 24.08. do 28.08.2020., 09-13h

Grupa B – 24.08. do 28.08.2020., 09-13h

Grupa C – 31.08. do 04.09.2020., 09-13h

Grupa D – 31.08. do 04.09.2020., 09-13h

Grupa E (stručno osoblje) – krajem rujna, početkom listopada (prema dogovoru)

Svakom djetetu osigurano je osvježenje tijekom boravka na radionicama (piće, grickalice).